hy hy en id de en en en en en en en en en en en en en en en hy en en ru hy hy hy hy hy hy en hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy en en hy en hy ko en en en en en en en zh id en hy hy hy hy hy hy hy hy hy en hy en hy en hy en hy hy en es tr en hy en hy en en en en en en en en en ru en en fr lt hy en
Ինչպե՞ս ընտրել բիզնեսի անվանում, խորհուրդներ ընկերության նեյմինգի վերաբերյալ - Dimark
Մասնագետները նշում են, որ նրա արժեքը ոչ թե մուգ գույնի գազավորված ըմպելիքի գինն է, ոչ էլ նույնիսկ այն արտադրող գործարանների. միլիարդների առյուծի բաժինը լեգենդար ապրանքանիշի արժեքն է:
Ի՞նչ է նեյմինգը և ինչո՞ւ է անհրաժեշտ
Սպառողի հետ հաղորդակցությունը սկսվում է ապրանքանիշի անվանումից. անվանումը ստեղծում է առաջին տպավորությունը և ուղղակիորեն ազդում սպառողի ընտրության վրա: Մեծ մրցակցության պայմաններում անվանումն օգնում է տարբերակել ապրանքը նրան նմաններից: Եթե ​​սպառողը կանգնած է ընտրության առաջ, նա կընտրի իրեն հայտնի ապրանքանիշի արտադրանքը:
Դեռևս 1964 թ. կատարված հետազոտությունը ցույց է տվել, որ անվանումն ազդում է ապրանքի ընկալման վրա: Մասնավորապես, հետազոտության մասնակիցներին առաջարկել են գնահատել տարբեր տեսակի գարեջուր: Իմանալով գարեջրի ապրանքանիշների անվանումները՝ սպառողները որպես լավ գարեջուր նշել են կոնկրետ ապրանքանիշի արտադրածները: Մինչդեռ առանց ապրանքանիշներն իմանալու՝ մասնակիցները դժվարացել են ասել, թե որն է լավը:
Նեյմինգը բազմակողմանի գործընթաց է, որը ներառում է մի շարք ստեղծագործական և տեխնոլոգիական կողմեր (իմաստաբանական, շարահյուսական, արժեքաբանական, հոգեբանական, իրավական), ենթադրում է կազմակերպության կամ ապրանքանիշի անվանման ստեղծում և անուղղակիորեն պարունակում է և՛ ճիշտ դիրքավորում, և՛ արդյունավետ հաղորդակցություն:
Այլ խոսքով՝ նեյմինգը ընկերության, ապրանքի բացառիկ և հիշվող անվանման մշակումն է: Այն նպաստում է ապրանքի կամ ընկերության ճանաչելիության, պահանջարկի և սպառողների վստահության մակարդակի բարձրացմանը, դրդում գնում կատարել:
Նեյմինգն ունի 3 հիմնական խնդիր.
Կոմերցիոն – Հայտնի անվանումն օգնում է ավելացնել եկամուտները: Հանրաճանաչ ապրանքանիշները, որպես կանոն, սպառողների ուշադրությունը ավելի շատ են գրավում, քան պակաս հայտնիները:
Նեյմինգը կատարում է մի շարք գործառույթներ: Ահա դրանք՝
Զուգորդող (ասոցիատիվ) – Ընդգծում է ընկերության, ապրանքի կամ ծառայության էական առանձնահատկությունները՝ սպառողի/հանրության հետ կապը հստակորեն ցույց տալու համար:
Անվանական – Սահմանում է ընկերության, ապրանքի կամ ծառայության անվանումը:
Գեղագիտական ​​- Դրական հույզեր առաջացնելու միջոց է:
Տարբերակիչ – Ընդգծում է տարբերակիչ հատկությունները:
Ներազդող – Ընկերության, ապրանքի կամ ծառայության ճիշտ ընկալման ձևավորման միջոց է:
Խորհրդատվական – Ընկերության, ապրանքի կամ ծառայության վրա ուշադրություն հրավիրելու փորձ է:
Գրավելու – Ձևավորում է սպառողի/շահառուի դրական ընկալումը:
Ընկերության, ապրանքանիշի կամ ապրանքի անվանման ընտրությունը հեշտ գործընթաց չէ. այն ներառում է հետևյալ փուլերը.
Կարևոր է որոշել այն նպատակը, որին ցանկանում եք հասնել՝ զուգակցելով անվանումն ու ապրանքը, օրինակ՝ ապրանքի որևէ առանձնահատկությունն ընդգծե՞լ, թե՞ ցույց տալ նրա յուրահատկությունը:
2. Շուկայի մրցակցային վերլուծություն
Անհրաժեշտ է պարզել՝ արդյոք շուկայում կա՞ն մրցակից ապրանքներ, ինչպես են դրանք կոչվում, և որն է անվանման ընտրության պատճառը: Նման վերլուծությունը կօգնի խուսափել ընտրելուց գոյություն ունեցող անվանումներ, որոնք կարելի է շփոթել մրցակիցների հետ:
3. Թիրախային լսարանի վերլուծություն
Անհրաժեշտ է ուսումնասիրել, թե անմիջական սպառողների համար ընկերությունը, արտադրանքը կամ ծառայությունը ինչի հետ է զուգորդվում: Պետք է պարզել, թե հաճախորդներն ինչ են ակնկալում պրոդուկտից և դրանից ակնկալվող որ օգուտներն են համարում ամենակարևորը:
Անհրաժեշտ է մանրամասն նկարագրել այն ապրանքը, որի համար ցանկանում եք անվանում ընտրել.
նկարագրել, թե ինչ կստանա ապրանքը/ծառայությունը/ընկերությունը անվանակոչումից,
սահմանել անվանում ունենալու դեպքում նրա շուկայական առավելությունները,
սահմանել այն խնդիրները, որոնք սպառողները լուծում են պրոդուկտի օգնությամբ,
նշել մրցակիցների և Ձեր ընկերության միջև եղած տարբերությունները:
5. Անվանումների տարբերակների ստեղծում
Այս փուլում ողջունելի են ստեղծագործական գաղափարները, մտագրոհը, տարբեր մեթոդների օգտագործումը: անվանումները կարող են շատ լինել. ճնշող մեծամասնությունը դուրս կմնա ընտրելիս:
6. Անվանման ընտրություն և մշակում
Բազմաթիվ տարբերակների շարքում անհրաժեշտ է ընտրել համապատասխան անվանում և ստուգել, ​​թե որքանով է հարմար անվանակոչումը: անվանում ընտրելու կանոնները.
Ընկալման ստուգում – անհրաժեշտ է բացառել անվանման նմանությունը հայտնի ապրանքանիշների անվանումների հետ: Որոնողական համակարգերով անվանման որոնումը, նմանատիպ ապրանքների կամ ծառայությունների շուկայի ուսումնասիրությունը խիստ անհրաժեշտ է: Եթե ​​ընտրված անվանումը հնչողությամբ, գրությամբ, իմաստով նման է մեկ այլ ապրանքանիշի անվանմանը, ապա սպառողների կողմից անվանման ընկալման ժամանակ կարող է խնդիր առաջանալ:
Իրավաբանական ստուգում – Եթե ​​ընկալման ստուգման ընթացքում նմանատիպ անվանումներ չեն հայտնաբերվել, դա չի նշանակում, որ դրանք չկան: Հետևաբար անհրաժեշտ է ստուգել՝ ​​արդյոք, անվանումը պաշտոնապես գրանցվա՞ծ է: Օրինակ՝ որոնում կարելի է կատարել Մտավոր սեփականության գործակալության կայքում՝ aipa.am-ում: Կայքում ներկայացված են նաև միջազգային շուկաներում ապրանքային նշանների որոնման կայքերի հղումները, որի միջոցով կարող եք նաև փնտրել արտասահմանյան շուկաների համար:
Լեզվաբանական զննում – Նման ստուգումն անհրաժեշտ է, եթե ապագայում նախատեսվում է ապրանքանիշի կամ արտադրանքի առաջխաղացում միջազգային շուկաներում: Պետք է ստուգել, թե ինչ է նշանակում անվանումն այն երկրների լեզվով, որոնց հետ մտադիր եք աշխատել:
Դոմենային անվանման և սոցիալական մեդիայի հասանելիության ստուգում – Պետք է պարզել՝ կարո՞ղ եք անվանումն օգտագործել կայքի դոմենային անվանման կամ սոցիալական մեդիայի էջի համար: Եթե ​​ընտրված անվանումն արդեն զբաղված է սոցիալական ցանցերում, կարելի է, օրինակ, ավելացնել կամ փոփոխել անվանման նկարագրական մասը:
Անվանման տեխնիկական մշակում – Կարևոր է ստուգել, ​​թե ինչ տեսք կունենա անվանումը գրելիս: Պետք է փորձել տարբեր գույներ և տառատեսակներ:
Նույնիսկ եթե ընտրված անվանումը հաջողությամբ անցել է բոլոր ստուգումները, պետք է այն փորձարկել ֆոկուս խմբերի՝ թիրախային հաճախորդների միջոցով: Անհրաժեշտ է հասկանալ, թե սպառողները ինչի հետ են նույնացնում անվանումը: Հնարավոր է, փորձարկման ընթացքում հայտնաբերվեն անվանման արտասանության կամ մեկնաբանման հետ կապված նրբություններ, որոնք կհաստատեն ընտրությունը կամ կստիպեն հրաժարվել անվանումից: Փորձարկումը կարելի է կատարել նաև ընկերների, մտերիմների շրջանում:
8. Անվանման վերջնական ընտրություն
Ինչպիսի՞ անվանում ընտրել ընկերության կամ ապրանքանիշի համար: Կան տասնյակ տարբեր մեթոդներ: Ահա դրանցից ամենատարածվածները:
Ասոցիատիվ – անվանումից պարզ է դառնում, թե ինչով է զբաղվում ընկերությունը, կամ որն է նրա գործունեության արդյունքը: Օրինակ՝ «Նոր տուն» խանութների ցանցը, «Մանկան» ընկերությունը:
Հիմնադիրների անվանումով – Սա նեյմինգի ամենատարածված մեթոդներից է: Օրինակ՝ «Ford», «McDonald’s», «Gillette» և այլն: Կարևոր է, որ անվանումը գեղեցիկ հնչի և չկրկնի այլ անվանումների:
Բառերի համադրություն – Այս դեպքում տարբեր բառեր կամ դրանց մասեր համադրվում են՝ կազմելով անվանում: Օրինակ՝ «Adidas» անվանումն առաջացել է հիմնադրի անվան և ազգանվան վանկերից (Ադոլֆ Դասլեր): Կամ «What’s up!» + «application» = «WhatsApp» կամ «micro» + «soft» = «Microsoft»:
Հանգ և ռիթմ – Շատ ավելի հեշտ է հիշել անվանումը, եթե դրանում կա հանգ, որոշակի ռիթմ կամ բառերի կրկնություն: Այս հնարքը կիրառել են «Coca-Cola»-ն, «M&M’s»-ը, «Chupa-Chups»-ը և այլ ընկերություններ:
Նմանությունների ստեղծում – Ընտրելով ճիշտ ասոցիացիա, կարծրատիպ կամ ձևանմուշ, որի հետ կապվելու է ապրանքանիշի անվանումը՝ անվանումը կարճ ժամանակում կդառնա հայտնի և կհիշվի: Այդպես վարվեցին «Bounty» շոկոլադ արտադրողները: Նրանք ոգեշնչվեցին Խաղաղ օվկիանոսի դրախտային կղզեխմբի անվամբ: Ապրանքանիշի հետագա բոլոր հաղորդակցությունները հիմնված էին այս ասոցիացիայի վրա:
Չափազանցություններ – Նման դեպքում կիրառվում են չափազանցություններ, «սուպեր», «մեգա», «հիպեր» արմատները, oրինակ՝ «Հագուստի աշխարհ», «Մեգամոլ»:
Հապավումներ և կրճատումներ – Այս մեթոդի կիրառությունը ողջունելի է հատկապես այն դեպքում, երբ երկար անվանումներից խուսափելու տարբերակ չկա: Լավ օրինակներ են «IKEA»-ն (Ingvar Kamprad Elmtaryd Agunnaryd), «BMW»-ն (Bayerische Motoren Werke AG), «NASA»-ն (National Aeronautics and Space Administration), «BTБ»-ն («BHeшHий ToproBый БaHk»), «Dimark»-ն (Digital marketing):
Նմանաձայնություն – Այս դեպքում ապրանքանիշի անվանման մեջ օգտագործվում են բառեր, որոնք կարող են հաղորդել ապրանքի անհրաժեշտ հատկություններ կամ բնութագրեր: Օրինակ՝ առանձնանում է «Schwepps» փրփրուն գազավորված ըմպելիքի անվանումը, իսկ «Twitter» սոցիալական ցանցի անվանումը հաղորդում է թռչունների ծլվլոցի ձայնը:
Գաղտնի իմաստ կամ հանելուկային անվանում – անվանումը կարող է պարունակել գաղտնի իմաստ: Օրինակ՝ «NIVEA»-ն լատիներենից թարգմանաբար նշանակում է «ձյունաճերմակ»: Այս մեթոդով ստեղծված անվանումները ինտրիգային են և հետաքրքիր:
Հորինված բառեր – անվանումը կարող է ամբողջովին մտացածին լինել: Օրինակ՝ «Kodak» բառը ստեղծվել է տեսախցիկի գյուտարարի կողմից և ժամանակի ընթացքում սկսել է կապվել լուսանկարների հետ: Կեղծ անվանման մեկ այլ օրինակ էլ պատահաբար է հայտնվել: Խոսքը «Google»-ի մասին է: Սկզբնապես ենթադրվում էր, որ անվանումը պետք է հնչեր «Googol»: Բայց դոմենը գրանցելիս տառասխալ էր թույլ տրվել: Ստեղծողներին դուր է եկել նոր անվանումը, և շուտով նրանք գրանցել են այն: Հորինված անվանումների առավելությունն այն է, որ նրանք եզակի են և չունեն մրցակիցներ: Միևնույն ժամանակ մեծ ջանքեր են պահանջվում, որ նման ստեղծագործ անվանումները ճիշտ ասոցիացիաներ առաջացնեն:
Ինչպիսի՞ն պետք է լինի անվանումը
Ընկերության, ապրանքի կամ ծառայության համար անվանում ընտրելիս անհրաժեշտ է հաշվի առնել մի շարք հանգամանքներ. անվանումը պետք է բավարարի մի շարք պահանջների.
Հակիրճություն – Ինչքան կարճ լինի անվանումը, այնքան լավ: Խորհուրդ է տրվում մեկ բառով անվանում ընտրել, սակայն եթե այդ բառն ավելի շատ տառ է պարունակում, քան 2 կարճ բառը, նախապատվությունը պետք է տալ 2-րդ տարբերակին:
Ըմբռնելիությունը – Անհրաժեշտ է համոզվել, որ թիրախային լսարանը հասկանում է անվանման իմաստը: Հատկապես զգույշ պետք է լինել օտար բառեր ընտրելիս:
Արդիականությունը – Անվանումը ժամանակակից է. բառը հնացած և գործածությունից դուրս եկած չէ (խոսքը միջավայրային տրամադրություն հաղորդելու մասին չէ):
Համակողմանիությունը (ունիվերսալությունը) – անվանումը չպետք է հնչի միայն տվյալ ժամանակամիջոցում. պետք է խուսափել գերնորաձև բառերից, վերջերս առաջացած տերմիններից, քանի որ կարճ ժամանակ անց, հնարավոր է, դրանք ազդեցիկ չեն լինի:
Դրական հույզերի առաջացում – անվանումը պետք է դրական հույզեր առաջացնի, չպարունակի բացասական ենթատեքստ:
Անվանման յուրահատկությունը – Ցանկացած հաջող անվանում պետք է եզակի լինի իր տեսակի մեջ, տարբերվի և շուկայում չունենա նմանը:
Անվանման գրավչությունը – Որքանո՞վ է Ձեր թիրախային լսարանին դուր գալիս անվանումը:
Հեշտ արտասանությունը և գրությունը – Որքանո՞վ է հեշտ Ձեր թիրախային լսարանին արտաբերել անվանումը:
Ճիշտ արտասանությունը – Ստուգե՛ք, թե ինչպես է թիրախային սպառողն արտասանում անվանումը, արդյոք, այդ արտասանությունը համապատասխանո՞ւմ է Ձեր սպասելիքներին (հատկապես եթե անվանումը բարդ է կամ օտար լեզվով):
Հիշելու դյուրինությունը – Որքանո՞վ է Ձեր թիրախային լսարանի համար հեշտ հիշել անվանումը, կարո՞ղ է Ձեր սպառողը կրկնել այն մի քանի րոպե անց:
Շուկային համապատասխանությունը – Որքանո՞վ է անվանումը համապատասխանում այն շուկային կամ չափանիշներին, որոնց շրջանակում գործում է ընկերությունը:
Թիրախային լսարանին համապատասխանությունը – Անվանումից պետք է պարզ լինի, թե որն է թիրախային լսարանը:
Գնային տեսանկյունից համապատասխանությունը – Որքանո՞վ է անվանումը համապատասխանում այն գնային հատվածին, որի շրջանակում նախատեսվում է ապրանքի վաճառքը:
Ասոցիացիաների շարք – Նշե՛ք պատկերներ և ասոցիացիաներ, որոնք առաջանում են թիրախային լսարանի գիտակցության մեջ այն ​​պահին, երբ նրանք տեսնում և լսում են այդ անվանումը:
Իրավական տեսանկյուն – Համոզվե՛ք, որ երկրում օրենսդրական կարգավորման տեսանկյունից արտադրանքի անվանման վերաբերյալ սահմանափակումներ չկան:
Խորհուրդ է տրվում անվանման, այսպես ասած, որակի գնահատականը ստանալ ընկերության թիրախային լսարանի ներկայացուցիչների շրջանում: Առավել հարմար է գնահատումը կատարել պարզ հարցմամբ, որի ժամանակ անվանման յուրաքանչյուր չափանիշ սպառողը կգնահատի 1-5 միավորով:
Նեյմինգի համար կան հատուկ ծառայություններ: Դրանցից են, օրինակ, logaster.ru-ն, ltragenerator.com/company-name/-ը, որոնք Ձեր ընտրած ոլորտի և նշած բառի հիման վրա առաջարկում են անվանում: Սակայն պետք է հիշել, որ նմանատիպ ծառայություններից ոչ մեկը չի կարող այնպիսի անվանում առաջարկել, որը կհամապատասխանի բոլոր չափանիշներին՝ յուրահատկությանը, արտասանելու դյուրինությանը, ըմբռնելիությանը և այլն: Ծառայությունները կարող են օգտագործվել միայն գաղափարներ որոնելու համար: Լավ անվանում ունենալու համար հարկավոր է երկար մտածել: Ուշադիր պետք է լինել հատկապես օտարալեզու անվանումներ ընտրելիս և օտարերկրյա շուկայում արտադրանքը ներկայացնելիս:
Մի քիչ թվեր նեյմինգի մասին…
«Feedvisor» ընկերությունը հարցումներ է անցկացրել 2000 մարդու շրջանում և պարզել, որ սպառողների 74%-ն ապրանքանիշի անվանումն ապրանքն ընտրելու կարևոր գործոն է համարում, իսկ 59%-ի համար անվանումը շատ կարևոր գործոն է:
Սպառողների 11%-ը հրաժարվում է օգտվել ընկերության արտադրանքից կամ ծառայություններից, եթե նրանց դուր չի գալիս ապրանքանիշի անվանումը:
Սխալ ընտրված անվանում ունեցող ընկերությունների 77%-ը ձախողվում է շուկայում իրենց գոյության 1-2 տարվա ընթացքում:
Սպառողների 90%-ն ընտրում է այն ապրանքը կամ ընկերությունը, որի անվանումն իրեն վստահություն է ներշնչում:
Այս ամենը ևս մեկ անգամ փաստում է անվանման կարևորության և ընկերության հաջողության գործում դրա մեծ նշանակության մասին: Ուստի անվանման ընտրությանը պետք է վերաբերվել ամենայն պատասխանատվությամբ:
AMP. ի՞նչ է դա և ինչո՞ւ է անհրաժեշտ
Ինչպե՞ս ընտրել բիզնեսի անվանում, խորհուրդներ ընկերության նեյմինգի վերաբերյալ
RETARGETING / REMARKETING. գովազդային հետապնդո՞ւմ, թե՞ մարքեթինգային արդյունավետ գործիք
Ինֆլուենսերներ. ովքեր են և ինչպես կարող են օգնել բիզնեսին
Ինչո՞ւ են բիզնեսին հարկավոր փոթդքասթները
Ինչպե՞ս ստանալ գրագետ և «վաճառող» նկարներ՝ առանց մասնագետի օգնության
Ինչպե՞ս համավարակն արագացրեց թվային տեխնոլոգիաների անցման գործընթացը
Ինչպե՞ս են համաշխարհային բիզնես-առաջնորդները պատրաստվում ընկերությունների աշխատանքի վերսկսմանը
Խորհրդավոր հաճախորդն օնլայն խանութներին մեկ տարուց ավելի հանգիստ չէր տալիս
RETARGETING / REMARKETING. գովազդային հետապնդո՞ւմ, թե՞ մարքեթինգային արդյունավետ գործիք
AMP. ի՞նչ է դա և ինչո՞ւ է անհրաժեշտ
Leave this field empty if you're human:
8 Social Media Marketing
4 Բիզնես և ինքնազարգացում
AMP. ի՞նչ է դա և ինչո՞ւ է անհրաժեշտ
Ինչպե՞ս ընտրել բիզնեսի անվանում, խորհուրդներ ընկերության նեյմինգի վերաբերյալ
RETARGETING / REMARKETING. գովազդային հետապնդո՞ւմ, թե՞ մարքեթինգային արդյունավետ գործիք
Ինֆլուենսերներ. ովքեր են և ինչպես կարող են օգնել բիզնեսին
We are in social networks
Ստանալ բլոգի նոր հոդվածները էլ.փոստով
Leave this field empty if you're human:
Բաժանորդագրվեք բլոգին և առաջինն իմացեք ինտերնետ մարքեթինգի բլոգի նոր հոդվածների մասին
"Dimark" company offers marketing services on digital (Internet) platform for the promotion of company’s brand, products, services and improvement of its sales.
Mon - Fri 9։30am - 6։30pm
Yerevan, 76/3 M. Baghramyan Ave
Copyright © 2022 Dimark LLC, All Rights Reserved